Rianteg

Rianteg zo ur gumun e Breizh e kanton Henbont e departamant ar Mor-Bihan. 
 Douaroniezh 

 War lez Mor bihan Gavr emañ ar gumun. Treuzet eo gant ur wazh, ar Riant.
 Anv 
 Erwan Vallerie (1995) : Riantec, 1323; 1387; Rientec,  1391; Rantec, 1415; Rentec, 1423; Riendet, 1630; Rientek, 1636
 Gerdarzh ː Hervé Abalain (2000) : "anv ur sant Riantoc"
 Ardamezioù 
 "en glazur e gebrenn en arc'hant karget gant teir brizhenn erminig en sabel, hag heuliet ouzh kab gant div morvran dispak hag ouzh beg gant un veuteun digor en glazur, an holl en aour"
 Istor 

 Emsavadeg ar Bonedoù ruz: tud eus ar barrez a gemeras perzh e preizhadenn presbital Kervignag e 1675Yvon Garlan ha Claude Nières, Les Révoltes bretonnes de 1675 - papier timbré et bonnets rouges, Éditions Sociales, Pariz, 1975 (e galleg), pajenn 186 .
 Dispac'h Gall 
 Melestradurezh: savet e voe ar gumun e 1790; gant al lezenn eus an 23 a viz Eost 1790 e voe lakaet e kanton Porzh-Loeiz; e bann Henbont e oa. Lakaet e voe en arondisamant an Oriant pa voe krouet e 1800 ha chom a reas e [kKanton Porzh-Loeiz]], bet brasaet e 1801Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 319 Cassini - EHESS - Rianteg - Fichenn ar gumun . 

 Miz Even 1848: kouezhet eo ar c'holera er gumun.
 Savet e voe kumun Gavr diwar ul lodenn eus Rianteg d'ar 1 a viz C'hwevrer 1867Le Télégramme, 16 a viz Eost 2010 .
 1869: kouezhet eo an derzhienn-alter hag ar vrec'h e RiantegLocmiquélic.org.

 Brezel-bed kentañ 
 164 den ag ar gumun a varvas abalamour d'ar brezelMonumant ar re varv .
 Fuzuilhet e voe ur milour breizhat bet ganet er gumun gant al lu gall d'an 21 a viz Ebrel 1915.
 Lokmikaelig 
 Savet e voe kumun Lokmikaelig diwar ul lodenn eus Rianteg d'an 12 a viz Here 1919Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 14 .
 Eil brezel-bed  
 D'an 8 a viz Here 1942 e kouezhas un nijerez (Wellington) marilhet BJ780 ha kodet PH-W) eus aerlu ar Rouantelezh-Unanet (Royal Air Force) e Rianteg, he femp nijour a voe tapet gant an AlamanedPertes RAF. 
 D'ar 17 a viz Mae 1943 e kouezhas ur c'harr-nij B-17 eus aerlu SUA (United States Army Air Forces) e Rianteg, lazhet e voe c'hwec'h nijour eus e baread, ar pevar nijour all a voe tapet gant an Alamaned. 
 D'ar 26 a viz Eost 1944 e kouezhas ur c'harr-nij P-51 eus aerlu SUA e Rianteg; lazhet e voe e nijourPertes USAAF.
 E Sankenn an Oriant edo ar gumunRoger Leroux, Le Morbihan en guerre 1939-1945, Imprimerie de la Manutention, Mayenne, 1991, pajenn 587 ; dieubet e voe Rianteg d'an 10 a viz Mae 1945 goude emzaskoridigezh an AlamanedRoger Leroux, Le Morbihan en guerre 1939-1945, Imprimerie de la Manutention, Mayenne, 1991, pajenn 622 .
 24 milour ha 13 den nann-soudard a varvas abalamour d'ar brezelMonumant ar re varv .
 Monumantoù ha traoù heverk 

 Kastell Kerdurand, .
 Monumant ar re varv. 
 Iliz katolik Santez Radegondus, adsavet e 1927; distrujet e oa bet gant an tan e 1917. 
 Emdroadur ar boblañs abaoe 1962 

 Brezhoneg 
 Ur skol Diwan zo e Rianteg abaoe miz Gwengolo 2009.
 E distro-skol 2024 e oa 46 skoliad enskrivet er skol Diwan (8,6 % eus skolidi ar gumun evit a sell ouzh ar c'hentañ derez)Ofis ar Brezhoneg.
 D'an 29 a viz Mezheven 2015 e oa bet votet ar garta Ya d'ar brezhoneg gant kuzul-kêr ar gumun.
 Melestradurezh 






 Post

 Savet e voe un ti-post nevez; distrujet e oa bet an hini a-gent, deuet diyac'hus, e miz C'hwevrer 1947Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, p.320 .
 Tud 
 Tud bet ganet eno 
 Pierre Marie Louis Le Bihan, d'ar 4 a viz Even 1874, soudard en 33 Rujumant Troadegiezh Drevadennel, soudardaet en Oriant, bet fuzuilhet gant al Lu gall e Dommartin-sous-Hans (Marne, Bro-C'hall) d'an 21 a viz Ebrel 1915, e-pad ar Brezel-bed kentañ; barnet e voe d'ar marv evit bout drouklazhet ur serjant-major p'edo trezerc'het; n'ouie ket galleg, roet e voe ur jubennour dezhañOuest-France, d'al Lun 4 a viz Du 2013, pajennoù "An Oriant" Mémoire des hommes.
 Ardamezeg ar familhoù 
80pxBaurin
Aotrounez ToulalanEn glazur e gebrenn en arc'hant, heuliet gant teir greskenn ivez en argant
 Gevelliñ 
 Levrlennadur 
 Liammoù diavaez 
 Rianteg war lec'hienn Geobreizh
 Skol Diwan Rianteg
 Notennoù ha daveennoù 

Rummad:Kumunioù ar Mor-Bihan
Rummad:Kumunioù bet krouet er Mor-Bihan e 1790
Rummad:Emsavadeg ar Bonedoù ruz
Rummad:Soudarded vreizhat bet fuzuilhet gant al lu gall e-pad ar Brezel-bed kentañ
Rummad:Nijerezioù SUA aet d'ar strad e Breizh e-pad an Eil brezel-bed
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed
Rummad:Sankenn an Oriant